钦定古今图书集成/明伦汇编/闺媛典/第183卷 > 王镇妻冯氏
## 钦定古今图书集成/明伦汇编/闺媛典/第183卷 > 王镇妻冯氏

按《东明县志》：“冯氏，里民王镇妻，冯良卿女也。年十五
适王。居八年，姑及夫并亡。夫之兄及子侄数辈，一岁
中相继俱死，止存一翁及姒。翁老姒改适，人亦以劝，
氏辄痛哭曰：‘吾图一身，便无论名节，将谁事吾翁’？及
翁娶继姑于，氏年少，越三年生二子。翁殁，遂劝继姑
同苦守，屡遭饥荒，氏勤作持家，积久日丰。族人利其”
有，将不利于“二孤。”氏饮食行步不离，及成立而止。数
年间，儿女成行，二叔事嫂如母。氏年九十卒。